CELEX: 32019D1594
Language: lt
Date: 2019-09-24 00:00:00
Title: 2019 m. rugsėjo 24 d. Tarybos įgyvendinimo sprendimas (ES) 2019/1594, kuriuo iš dalies keičiamas Įgyvendinimo sprendimas 2013/805/ES, kuriuo Lenkijos Respublikai leidžiama nustatyti priemones, kuriomis nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio

27.9.2019   
               
               
                  LT
               
               
                  Europos Sąjungos oficialusis leidinys
               
               
                  L 248/71
               
            
         TARYBOS ĮGYVENDINIMO SPRENDIMAS (ES) 2019/1594
         2019 m. rugsėjo 24 d.
         kuriuo iš dalies keičiamas Įgyvendinimo sprendimas 2013/805/ES, kuriuo Lenkijos Respublikai leidžiama nustatyti priemones, kuriomis nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. lapkričio 28 d. Tarybos direktyvą 2006/112/EB dėl bendros pridėtinės vertės mokesčio sistemos (1), ypač į jos 395 straipsnio 1 dalį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Direktyvos 2006/112/EB 168 straipsnyje nustatoma apmokestinamojo asmens teisė atskaityti pridėtinės vertės mokestį (PVM), mokėtiną už jo įsigytas prekes ir paslaugas, jeigu jos naudojamos to asmens apmokestinamiesiems sandoriams. Tos direktyvos 26 straipsnio 1 dalies a punkte nustatyta, kad turto dalies naudojimas apmokestinamojo asmens arba jo darbuotojų privatiems poreikiams arba, platesne prasme, ne verslo tikslais turi būti laikomas paslaugų teikimu;
                  
               
                     (2)
                  
                  
                     Tarybos įgyvendinimo sprendimu 2013/805/ES (2) Lenkijai leista iki 2016 m. gruodžio 31 d. iki 50 % apriboti teisę atskaityti PVM, kuriuo apmokestinamas tam tikrų variklinių kelių transporto priemonių pirkimas, įsigijimas Bendrijoje, importas, nuoma arba išperkamoji nuoma ir su jomis susijusios išlaidos, jei tokios transporto priemonės naudojamos ne tik verslo tikslais, ir atleisti apmokestinamuosius asmenis nuo prievolės laikyti, kad tokių transporto priemonių naudojimas ne verslo tikslais būtų laikomas paslaugų teikimu pagal Direktyvos 2006/112/EB 26 straipsnio 1 dalies a punktą (toliau – nukrypti leidžiančios priemonės);
                  
               
                     (3)
                  
                  
                     Tarybos įgyvendinimo sprendimu (ES) 2016/1837 (3) nukrypti leidžiančių priemonių galiojimas buvo pratęstas iki 2019 m. gruodžio 31 d.;
                  
               
                     (4)
                  
                  
                     raštu (jį Komisija užregistravo 2019 m. sausio 14 d.) Lenkija paprašė leisti toliau taikyti nukrypti leidžiančias priemones tolesniu laikotarpiu iki 2022 m. gruodžio 31 d.;
                  
               
                     (5)
                  
                  
                     pagal Direktyvos 2006/112/EB 395 straipsnio 2 dalies antrą pastraipą Komisija 2019 m. balandžio 15 d. raštais pranešė kitoms valstybėms narėms apie Lenkijos prašymą. 2019 m. balandžio 16 d. raštu Komisija pranešė Lenkijai, kad turi visą prašymui įvertinti būtiną informaciją;
                  
               
                     (6)
                  
                  
                     prie prašymo Lenkija pridėjo ataskaitą apie Įgyvendinimo sprendimo 2013/805/ES taikymą, įskaitant procentinio apribojimo, kuris taikomas teisei atskaityti PVM, peržiūrą. Remiantis šiuo metu turima informacija, Lenkijos nuomone, dabartinė 50 % norma tebėra pagrįsta. Ji taip pat laikosi nuomonės, kad nukrypti nuo Direktyvos 2006/112/EB 26 straipsnio 1 dalies a punkto reikalavimo leidžianti nuostata tebėra būtina siekiant išvengti dvigubo apmokestinimo. Tos nukrypti leidžiančios priemonės grindžiamos poreikiu supaprastinti PVM surinkimo procedūrą ir išvengti mokesčių slėpimo atliekant neteisingą registravimą ir pateikiant suklastotas mokesčių deklaracijas;
                  
               
                     (7)
                  
                  
                     nukrypti leidžiančių priemonių galiojimo pratęsimas turėtų būti ribotas laiko atžvilgiu tiek, kiek būtina įvertinti tų priemonių veiksmingumą ir procentinio apribojimo tinkamumą. Todėl Lenkijai turėtų būti leidžiama toliau taikyti nukrypti leidžiančias priemones iki 2022 m. gruodžio 31 d.;
                  
               
                     (8)
                  
                  
                     kad nukrypti leidžiančių priemonių galiojimą būtų galima pratęsti po 2022 m., turėtų būti nustatytas prašymo gauti tokį leidimą terminas. Taip pat turėtų būti reikalaujama, kad prie tokio prašymo Lenkija pridėtų ataskaitą, įskaitant procentinio apribojimo, kuris taikomas teisei atskaityti PVM, peržiūrą;
                  
               
                     (9)
                  
                  
                     nukrypti leidžiančių priemonių galiojimo pratęsimas turės tik nedidelį poveikį bendrai galutinio vartojimo etapu surenkamų mokesčių sumai ir neturės neigiamo poveikio Sąjungos nuosaviems ištekliams, gaunamiems iš PVM;
                  
               
                     (10)
                  
                  
                     todėl Įgyvendinimo sprendimas 2013/805/ES turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo 2013/805/ES 3 straipsnis pakeičiamas taip:
            
               
                  „3 straipsnis
                  Šis sprendimas nustoja galioti 2022 m. gruodžio 31 d.
                  Prašymas dėl šiame sprendime numatytų nukrypti leidžiančių priemonių taikymo laikotarpio pratęsimo pateikiamas Komisijai iki 2022 m. balandžio 1 d. Su tokiu prašymu pateikiama ataskaita, įskaitant procentinio apribojimo, kuris taikomas teisei atskaityti PVM remiantis šiuo sprendimu, peržiūrą.“
               
            
         
         
            2 straipsnis
            Šis sprendimas įsigalioja pranešimo apie jį dieną.
         
         
            3 straipsnis
            Šis sprendimas skirtas Lenkijos Respublikai.
         
         
            Priimta Briuselyje 2019 m. rugsėjo 24 d.
            
               
                  Tarybos vardu
               
               
                  Pirmininkė
               
               K. KULMUNI
            
         
         
            (1)  OL L 347, 2006 12 11, p. 1.
         
         
            (2)  2013 m. gruodžio 17 d. Tarybos įgyvendinimo sprendimas 2013/805/ES, kuriuo Lenkijos Respublikai leidžiama nustatyti priemones, kuriomis nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio (OL L 353, 2013 12 28, p. 51).
         
            (3)  2016 m. spalio 11 d. Tarybos įgyvendinimo sprendimas (ES) 2016/1837, kuriuo Lenkijos Respublikai leidžiama toliau taikyti priemones, kuriomis nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio (OL L 280, 2016 10 18, p. 28).